Isole Baleari

Le **isole Baleari** (nome catalane ed ufficiale *Illes Balears*, nome spagnole *Islas Baleares*) sonde 'nu arcipelaghe d'u mar Mediterraneo occidentale, ca forme 'na comunità autonome d'a Spagne. 'U capeluèche jè Palma de Maiorca. 'A comunità autonome jè comboste da 'na sule provinge.

Le lènghe ufficiale sonde 'u catalane ed 'u castigliane. 'U nome catalane, *illes Balears*, jè ausate da 'u guverne spagnole.

Le isole prengepàle sonde Maiorca, Minorca, Ibiza, e Formentera, totte canosciute destinaziune turisteche chiene chiene de alberghe e villagge turisteche cu anemaziune 'ndernaziunale. 

'Mbrà le isole minore ce jè Cabrera, ca ospite 'u Parche Naziunale de l'Arcipelaghe de Cabrera. 

'N senze stritte, Maiorca e Minorca sonde le Isole Baleari vere e proprie, mendre Ibiza e Formentera appartènene a le isole Pitiuse, me totte e dò le gruppe sonde solitamende recanosciute cumme Baleari.
Storecamende, le isole sonde state pigghiate da le Romane, devendanne 'na provinge romane cu 'u nome latine de Baleares, da le Vandale, da le Bizandine, da le Arabe, e da le Aragonese. Le Aragonese a l'inizie guvernarone le Baleari tramite 'nu regne vassalle, 'u Regne de Maiorca. Cchiù nnande le scaffárene derettamende jndr'ô Regne Aragonese, jndr'ô 1344; quiste urteme regne ha state successivamende aunite ad 'a Spagne.

Minorca ha state 'na dependenze bretànneche jndr'ô XVIII sèchele.

## Nome

Non se jè secure de l’origgene d'u nome de quèste isole, assaje probbabbilmende vène da 'nu nome autoctone, da 'u segnefecate perdute; quacchedùne dìcene ca pòte derivà da 'u verbe greche *ballein* ca segnefeche ménare lundane, viste ca le fronzoliere 'nsulare erene famuse mercenare pè totte 'u Mediterranee. Le dò isole cchiù occidendale (Ibiza e Formentera) erene chiamate da le grice Pitiusse, ce vuè dìce isole de le pine.

## Comune

 

## Civiltà talaiotiche

'A civiltà talaiotiche jè 'u movimende protostoreche spannutose durande 'a tarde età d'u bronze ed 'a prime età d'u ferre, da 'u 1100 a.C. ad 'u 700 a.C. e condinuate pure jndr'à lle fase de egemonie fenice, cartaginese e romane. Simile ad 'a Civiltà nuragiche sarde, quèste civiltà jè canosciute anchpure cu 'a denominazione de *talayotica*, derivande da le strutture a torre ditte *talayots*. Signe cchiù andiche de quèste civiltà sonde state renvenute jndr'à lle grotte, sie ad ause javitatìve sie funerarie, addò venène fore oggette de correde cumme rizzúle, tìjste e curtìedde.

'A cchiù granna espressiune culturale baleareche, reste però quèdde architettoneche, ca vide fiorì, 'nzigne a le *talayots* de varie forme e dimenziune, pure le *navetas*, stutture funerarie da le forme de 'nu sckafe a 'u condrarie. Le *talayots* svolsero 'nu servizie, specialmende, militare e non pè case vennere quagghiate jndre punde strateggeche pè 'u condrolle de le coste.

'Mbrà le costruziune a sfunne releggiose se potène cundà pure sanduarie, contenende le caratteristeche monolite, chiamate *taule*, ca costituiscene 'na specie de altare sacrificale.

## Note


## Otre pruggette

## Collegamende sus a indernette
* 
* Infrastruttura di Dati Territoriali de le Isole Baleari (IDEIB) 'Mbormaziune sciugrafeche e cartografije